स्मरण करने वाली पहली बात यह है कि परमेश्‍वर हमारा प्रेमपूर्ण स्वर्गीय पिता है, जो केवल एक नियम ही नहीं बनाता है और तब हमारे द्वारा इसका पालन करने की प्रतीक्षा नहीं करता है, परन्तु उसके नियम हमारे भले के लिए हैं। यदि हम वास्तव में उसकी आज्ञा का पालन करना चाहते हैं, तो चाहे यह कितना भी असम्भव क्यों न लगे, वह मार्ग को खोजने में हमारी सहायता करने के लिए तैयार और उत्सुक है। सबसे पहले, निश्चित रूप से, हमें अपने स्वर्गीय पिता के साथ एक प्रेम से भरे हुए, विश्‍वास वाले सम्बन्ध को विकसित करना चाहिए, जो उन लोगों के लिए अत्यन्त कठिन हो सकता है, जिन्होंने कभी प्रेम और विश्‍वास ही नहीं किया है। ऐसी स्थिति में रहने वालों को सबसे पहले सबसे छोटे कदम को लेना चाहिए और अपने मनों को भीतर परमेश्‍वर से यह कहना चाहिए : "हे परमेश्‍वर, मैं आपको प्रेम करना और आपमें भरोसा करना चाहता हूँ — कृपया मेरी सहायता करें।" वह उत्तर देगा। वह केवल एक ही है जो भावनाओं और व्यवहारों को परिवर्तित कर सकता है और क्षतिग्रस्त सम्बन्धों और टूटे मनों में सुधार ला सकता है (लूका 4:18)।